Diari Oficial de la Generalitat Valenciana


Sumari del DOGV 3873, del 08-11-2000 (2000/8864)

RESOLUCIÓ de 25 d'octubre de 2000, de la Direcció General de Justícia, que complementa la de 22 de juliol de 1998, per la qual es regula el procediment per al nomenament de personal interí per a ocupar llocs de treball vacants dels cossos de metges forenses, oficials, auxiliars i agents de l'administració de justícia en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8864


Data del document
:   25-10-2000

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * personal de l'administració de justícia
    * metge
    * medicina forense

RESOLUCIÓ de 25 d'octubre de 2000, de la Direcció General de Justícia, que complementa la de 22 de juliol de 1998, per la qual es regula el procediment per al nomenament de personal interí per a ocupar llocs de treball vacants dels cossos de metges forenses, oficials, auxiliars i agents de l'administració de justícia en la Comunitat Valenciana. [2000/A8864]
  
La Resolució de 22 de juliol de 1998, del subsecretari de Justícia, regula el procediment per al nomenament de personal interí per a ocupar llocs de treball vacants dels cossos de metges forenses, oficials, auxiliars i agents de l'administració de justícia en la Comunitat Valenciana.
  
Per Ordre de 2 d'agost de 1999, de la Conselleria de Justícia i Administracions Públiques, es regula la constitució de bosses de treball per a la provisió de vacants dels cossos de metges forenses, oficials, auxiliars i agents de l'administració de justícia en la Comunitat Valenciana.
  
Malgrat tindre plena vigència la resolució citada en primer lloc, es requereix introduir alguna modificació per a adaptar-la a l'Ordre de 2 d'agost de 1999, en funció de la possibilitat que un interí estiga inclòs en més d'una bossa de treball, prevista en la dita ordre, i que suposa una innovació respecte a l'anterior normativa.
  
En conseqüència, oïdes les centrals sindicals integrants de la Mesa Sectorial, i en virtut de les competències que em confereix l'article 11 i la disposició final primera de l'Ordre de 2 d'agost de 1999 citada, resolc:
  
Primer
  
Afegir al punt tercer de la Resolució de 22 de juliol de 1998, del subsecretari de Justícia, el següent text:
  
«3.3. Si una persona està inclosa en més d'una bossa de treball, quan se li oferisca per primera vegada un lloc de treball en qualsevol de les bosses en què es trobe inclosa, haurà de manifestar la seua acceptació o no al lloc oferit. En cas d'acceptació i consegüent nomenament, causarà baixa en la resta de bosses en què estiga inclosa. Si no l'accepta, serà donada de baixa en aqueixa borsa i continuarà en la resta en què estiguera inclosa.»
  
Segon. Afegir els següents punts:
  
«Seté. Els terminis a què es refereixen els articles 13 i 17.1 de l'Ordre de 2 d'agost de 1999, de la Conselleria de Justícia i Administracions Públiques, començaran a comptar des de l'entrada en vigor de les bosses de treball constituïdes en virtut de la dita ordre, per al personal que estiguera treballant en la indicada data d'entrada en vigor.
  
Vuité. Les referències que la Resolució de 22 de juliol de 1998 fa a la Conselleria de Benestar Social i a la Subsecretaria de Justícia han d'entendre's fetes a la Conselleria de Justícia i Administracions Públiques i a la Direcció General de Justícia, respectivament.»